จับตา 3 คู่ดวลแข้ง ชี้ชะตาเกมหงส์แดงฟัดราชัน นัดชิง ชปล.
หงส์แดง ลิเวอร์พูล เตรียมปะทะ ราชันชุดขาว เรอัล มาดริด ในศึกยูฟ่า แชมเปียนส์ลีก นัดชิงชนะเลิศ ในวันเสาร์ที่ 26 พ.ค. นี้ และการดวลกันของนักเตะ 3 คู่นี้ อาจชี้ชะตาผลการแข่งขันก็เป็นได้,โมฮาเหม็ด ซาลาห์ (ปีก-กองหน้า/ลิเวอร์พูล) VS มาร์เซโล (แบ็กซ้าย/เรอัล มาดริด),จากฟอร์มการเล่นอันร้อนแรงของ โมฮาเหม็ด ซาลาห์ ที่ซัดไปแล้ว 44 ประตูรวมทุกรายการในฤดูกาลนี้ แบ่งเป็นพรีเมียร์ลีก 32 ประตู ยูฟ่า แชมเปียนส์ลีก 11 ประตู และเอฟเอ คัพ 1 ประตู ย่อมทำให้ มาร์เซโล มีความกังวลในการดวลกับแข้งรายนี้ไม่มากก็น้อย เพราะทั้งสองคนจะต้องดวลกันตลอดทั้งเกมอย่างแน่นอน ถ้ามาร์เซโลเติมเกมรุกแล้วลงไม่ทัน มีโอกาสโดนจังหวะโต้กลับของซาลาห์เล่นงานได้ แถมจังหวะดวลกันตัวต่อตัวก็น่าสนใจว่า มาร์เซโล จะเอาอยู่หรือไม่ แต่ในขณะเดียวกัน ถ้า มาร์เซโล จัดการ ซาลาห์ ได้อยู่หมัด ก็จะลดความน่ากลัวของแนวรุกหงส์แดงลงไปได้เยอะเลย,คริสเตียโน โรนัลโด (ปีก-กองหน้า/เรอัล มาดริด) VS เทรนต์ อเล็กซานเดอร์ อาร์โนลด์ (แบ็กขวา/ลิเวอร์พูล),แม้ว่า อาร์โนลด์ วัย 19 ปีจะโชว์ฟอร์มได้อย่างร้อนแรงกับลิเวอร์พูล จนมีชื่อติดทีมชาติอังกฤษไปแข่งขันฟุตบอลโลก 2018 ที่รัสเซีย ก็ไม่ได้หมายความว่าเขาจะหยุดหนึ่งในสุดยอดนักเตะของโลกอย่าง โรนัลโด ได้ง่ายๆ อาร์โนลด์ เป็นรองทุกอย่างทั้งเรื่องของความเก๋า ประสบการณ์ในเกมระดับสูง แต่เชื่อว่ามีสิ่งหนึ่งที่อาร์โนลด์ไม่เป็นรองก็คือ หัวใจของนักสู้ ซึ่งเกมที่ตัดสินกันนัดเดียวแบบนี้ อะไรก็เกิดขึ้นได้ อาร์โนลด์อาจจะโดนโรนัลโดเผาจนยับเยิน หรืออาจจะทำให้โรนัลโดเล่นไม่ออก ทุกอย่างเกิดขึ้นได้หมด ดังนั้นน่าจับตามองจริงๆ ว่าการดวลกันของสองคนนี้จะจบลงแบบไหน,โลริส คาริอุส (ผู้รักษาประตู/ลิเวอร์พูล) VS เคย์เลอร์ นาบาส (ผู้รักษาประตู/เรอัล มาดริด),เกมนัดชิงชนะเลิศแบบนี้ ถ้าผู้รักษาประตูคนไหนสร้างความผิดพลาด ก็มีโอกาสโดนคู่แข่งลงโทษได้ทุกเมื่อ และชอตเซฟมหัศจรรย์ที่อาจเกิดขึ้นในเกมก็จะมีส่วนสำคัญอย่างมาก นอกจากนี้นี่ยังเป็นนัดชิงชนะเลิศ ที่อาจต้องสู้กันถึง 120 นาที หรือต้องตัดสินหาแชมป์ด้วยการดวลจุดโทษ ถ้าผู้รักษาประตูฝั่งไหนเซฟจุดโทษได้ ก็มีโอกาสกลายเป็นฮีโร่พาทีมคว้าถ้วยแชมป์ น่าติดตามจริงๆ ว่าสุดท้ายแล้ว คาริอุส กับ นาบาส ใครจะพาทีมของตัวเองซิวแชมป์ไปครอง
หงส์แดง ลิเวอร์พูล เตรียมปะทะ เรอัล มาดริด ในศึกยูฟ่า แชมเปียนส์ลีก นัดชิงชนะเลิศ วันเสาร์นี้และการดวลกันของนักเตะ 3 คู่นี้ อาจชี้ชะตาผลการแข่งขันก็เป็นได้
ลิเวอร์พูล,เรอัล มาดริด,ยูฟ่า แชมเปียนส์ลีก